Ateitininkai.lt

Advento vakaronė Vilniuje
2016-12-17 17:00 - 21:00 (Europe/Vilnius) | Domus Maria, Aušros vartų g. 12, Vilnius
Jau tradicija tapusią Advento vakaronę puošime folkloro dainomis ir šokiais, gyva muzika ir šiltu bendravimu.
Nepriklausomai nuo to, ar ilgą laiką esate ateitininkas, ateitininkų draugas ar visai neseniai apie juos sužinojote – esate labai laukiamas ir kviečiamas.
Daugiau informacijos

Rekolekcijos Žemaitijos ateitininkams
2016-12-17 | Varniai, Lietuva
Žemaičius ateitininkus kviečiame gruodžio 17 d. į rekolekcijas „Ir jūs esate Jėzaus Kristaus pašaukti“, Varniuose. Rekolekcijas ves br. kun. Julius Sasnauskas OFM.
Daugiau informacijos ir registracija info@varniuparapija.lt arba tel. 868787987.
Telšių krašto ateitininkų informacija

Diskusija „Pagalbinis apvaisinimas: mokslas ir moralė“
2016-12-12 15:00 - 16:30 | LSMU Farmacijos fakultetas, Eivenių g. 4, Kaunas, Lietuva
Jaunųjų gydytojų asociacija ir studentų ateitininkų korp!GAJA pristato atvirą diskusiją „Pagalbinis apvaisinimas: mokslas ir moralė“.
Verdant aistroms politinėse arenose ir viešojoje erdvėje, girdime daug smerkimo, nepasitenkinimo, net patyčių. Tai neveda į konstruktyvius argumentus – labiau į visuomenės supriešinimą.
Būdami medikų bendruomene, turime mokėti išklausyti ir įvertinti visas nuomones. Todėl kviečiame į diskusiją, kur kalbėsime apie embriono apsaugą, pasirinkimo laisvę ir kitus aspektus, kuriuos reglamentuoja nuo sausio 1 d. įsigaliosiantis Pagalbinio apvaisinimo įstatymas.
Diskusiją moderuoja – profesorius Andrius Macas.
Prie diskusijų mintimis dalininsis jaunieji gydytojai iš JGA, korp!GAJA ir kitų organizacijų.

Korporacijų keksiukas
2016-12-11 16:00 - 19:00 | Pal. J. Matulaičio vienuolynas, Žeimenos g. 6, Kaunas, Lietuva
Kviečiame į Adventinį, kulinarinį ateitininkų korporacijų vakarą.
Šiemet kepsime keksiukus, šventiškai juos puošime ir, kaip ir pernai, ne tik patys pasivaišinsime, bet ir pradžiuginsime jais Globos namų vaikus.
Garantuojame įdomų, saldų, įkvepiantį vakarą! Tai puiki galimybė patobulinti kulinarinius ir meninius įgūdžius bei sutikti senų gerų pažįstamų korporantų ar susipažinti su naujais žmonėmis.
*keksiuko mokestis 1 euras.

Sekmadienis su ateitininkais
2016-12-11 10:30 - 15:00 | Vilnius, Vilnius
Vilniaus ateitininkai sendraugiai kviečia gruodžio 11 d. kartu švęsti šv. Mišias šv. Ignoto bažnyčioje (Ignoto g. 6, Vilnius). Mišių pradžia 10.30 val.
Po Mišių ir vėliavos pakėlimo ceremonijos Daukanto aikštėje (ceremonijos pradžia 12 val.), siūlome kartu aplankyti Vilniaus gynybinės sienos bastėją (Bokšto g. 20, Vilnius).
Yra užsakyta ekskursija su gidu 12.30 val. (bilieto kaina suaugusiesiems – 4 €, moksleiviams, studentams, pensininkams – 2 € + papildomai gidui 10 eurų bendrai nuo visos grupės).
Kad žinotume kiek žmonių laukti, būtume dėkingi, jei apie ketinimą dalyvauti praneštumėte el. paštu sendraugiai@ateitis.lt
Kviečiame prisijungti visų sąjungų narius!

Paskaita „Jie ir Jos“
2016-12-07 18:00 - 20:00 | LSMU Farmacijos fakultetas, Eivenių g. 4, Kaunas, Lietuva
Vyrai ir moterys yra „užprogramuoti“ elgtis skirtingai. Mes skiriamės savo kūnu, požiūriu į gyvenimą, mąstome, mylime ir sprendžiame problemas taip pat skirtingai. Kaip turėtume reaguoti į šiuos skirtumus? Ir kodėl verta dėl jų pasistengti? Atsakymus išgirsite paskaitoje.
Paskaitą ves Eduardas ir Diana Goss’ai.
Eduardas – misionierius, teologas, „užsidegęs“ Kristumi, vokietis, kalbantis lietuviškai. Diana – vertėja, Šeimotyros magistrė, Natūralaus šeimos planavimo mokytoja.
Sutuoktiniai jau beveik vienuolika metų gyvena Lietuvoje, augina tris vaikus ir skaito pranešimus dvasingumo bei lytiškumo temomis.
Paskaitą organizuoja VšĮ „Santykių dirbtuvės“ ir LSMU studentų ateitininkų medikų korp!Gaja

Rekolekcijos jaunimui
2016-12-03 | Seserų Saleziečių namai, Marių g. 20b, Kaunas, 52247, Lietuva
Kauno krašto ateitininkų vietovės valdyba organizuoja rekolekcijas jaunimui nuo 14 m.
Rekolecijas ves kun. Darius Vasiliauskas.
Rekolekcijos vyks Palemone, Saleziečių oratorijoje.

Moksleivių ateitininkų „Mažoji Akademija“
2016-11-25 08:00 - 2016-11-27 17:00

Suoprotis. Paskaita Vilniuje
2016-11-24 18:30 - 20:30 | VU Tarptautinių santykių ir politikos mokslų institutas, Vokiečių g. 10, Vilnius, Lietuva
Daugiau apie Studentų ateitininkų iniciatyvą „Suoprotis“.
Lapkričio mėnesio tema: Laisvė.
Lapkričio 24 d. (ketvirtadienį) 18.30 val., VU TSPMI, 304 aud., Vokiečių g. 10 vyks susitikimas su paskaitininku Pauliumi Stoniu – politologu, Vilniaus universiteto Tarptautinių santykių ir politikos mokslų instituto alumnu.

Suoprotis. Paskaita Kaune
2016-11-23 19:00 - 21:00 | VDU daugiafunkcinis studijų ir mokslo centras, Putvinskio g. 23, Kaunas, Lietuva
Daugiau apie Studentų ateitininkų iniciatyvą „Suoprotis“.
Lapkričio mėnesio tema: Laisvė.
Lapkričio 23 d. (trečiadienį) 19 val. VDU daugiafunkciniame studijų ir mokslo centre (Putvinskio g. 23, 310 aud.) vyks susitikimas su paskaitininke dr. Vilma Šliužaite – Vytauto Didžiojo universiteto Katalikų teologijos fakulteto dėstytoja.

Suoprotis. Paskaita Šiauliuose
2016-11-23 18:00 | Šiaulių universiteto biblioteka, Šiauliai, Lietuva
Daugiau apie Studentų ateitininkų iniciatyvą „Suoprotis“.
Lapkričio mėnesio tema: Laisvė.
Lapkričio 23 d. (trečiadienį) 18 val. ŠU bibliotekoje susitikimas su Laisvės temos žinovu – kun. teol. lic. Tomu Janavičiumi.

Šv. Tomo Moro klubo įkūrimas
2016-11-22 18:30 - 20:00 | VU Tarptautinių santykių ir politikos mokslų institutas, Vokiečių g. 10, Vilnius, Lietuva
2016 m. lapkričio 22 d. Vilniaus universiteto Tarptautinių santykių ir politikos mokslų institute (VU TSPMI) studijuojantys ateitininkai kviečia į pokalbį „Ar krikščioniškumas turėtų būti lietuviškos tapatybės dalis?“ bei Ateitininkų politologų Šv. Tomo Moro klubo įkūrimą.
Daugiau informacijos

VKAV konferencija
2016-11-20 10:30 - 16:00 | Vilniaus jėzuitų gimnazija, Didžioji g. 32,, Vilnius, 01128, Lietuva
Brangūs Vilniaus krašto ateitininkai ir bičiuliai,
kviečiame lapkričio 20 d. (sekmadienį) kartu dalyvauti šv. Mišiose, dėkojant Kristui Karaliui už praėjusius metus, ir patyrinėti bei pasidžiaugti jų vaisiais Vilniaus krašto ateitininkų vietovės konferencijoje.
Renginio metu galėsite susipažinti su 2015-2016 m. VKAV valdybos ataskaitomis ir išrinkti naują Valdybą. Kiekvieno iš Jūsų dalyvavimas labai svarbus, todėl kviečiame iš anksto registruotis iki lapkričio 17 d.
Daugiau informacijos

Aušros Vartų akademinis savaitgalis
2016-11-18 08:00 - 2016-11-20 17:00 | Vilniaus jėzuitų gimnazija, Didžioji g. 32,, Vilnius, 01128, Lietuva
Kviečiame dalyvauti 5-12 klasių moksleivius Vilniaus krašto ateitininkų Aušros Vartų savaitgalyje „Būkite šventi, nes aš esu šventas“ (1 Pt 1, 16).
Daugiau informacijos

AF strategijos peržiūrėjimo savaitgalis
2016-11-12 08:00 - 2016-11-13 17:00

Korp!Gaja metinė šventė
2016-11-06 12:00 - 17:00 | Ateitininkų rūmai, Laisvės al. 13, Kaunas, Lietuva
Lapkričio 6 d. studentų medikų korp!Gaja kviečiame į jau 11 kartą po atkūrimo vykstančią metinę šventę.
Daugiau informacijos

Kursai moksleiviams BASA'16
2016-11-04 - 2016-11-06 | Vilnius, Vilnius
Pasiklydai socialiniuose tinkluose?
Galbūt kartais prarandi laiko nuojautą skaitydamas naujienas „facebook’e“, žiūrėdamas juokingus „youtube“ filmukus arba dėliodamas širdutes „instagram“ nuotraukose? Laukiame tavęs BASA’16, pažadame nepamirštamas akimirkas, naujas pažintis ir kompetetingų paskaitininkų įžvalgas.
Daugiau informacijos

Kuopų globėjų rudens kursai
2016-11-03 08:00 - 19:00 | Ateitininkų rūmai, Laisvės al. 13, Kaunas, Lietuva
Ateitininkų kuopų globėjus kviečiame lapkričio 3 d. dalyvauti kuopų globėjų kursuose Kaune.
Šiame renginyje daug dėmesio skirsime laimės suvokimui jaunos kartos ugdymo procese bei aptarsime aktualius ateitininkų veiklos klausimus.
Daugiau informacijos

Suoprotis. Paskaita Kaune
2016-10-27 18:00 - 21:00 | Vytauto Didžiojo universitetas, Donelaičio g. 52, Kaunas, Lietuva
Paskaitą spalio mėnesio tema TEISINGUMAS skaitys dr. Vygantas Malinauskas – teisininkas, VDU Teisės fakulteto dėstytojas, ateitininkas, visuomenės veikėjas.
Daugiau apie Studentų ateitininkų iniciatyvą „Suoprotis“.
Paskaita vyks Vytauto Didžiojo universitete, Donelaičio g. 52, 422 aud.

Suoprotis. Paskaita Vilniuje
2016-10-26 18:30 - 21:00 | VU Filologijos fakultetas, Universiteto g. 5, Vilnius, Lietuva
Paskaitą spalio mėnesio tema TEISINGUMAS skaitys dr. Vygantas Malinauskas – teisininkas, VDU Teisės fakulteto dėstytojas, ateitininkas, visuomenės veikėjas.
Daugiau apie Studentų ateitininkų iniciatyvą „Suoprotis“.
Paskaita vyks VU Filologijos fakultete, K. Donelaičio auditorijoje, Universiteto g. 5.

Suoprotis. Paskaita Šiauliuose
2016-10-26 18:00 - 20:00 | Šiaulių universiteto biblioteka, Šiauliai, Lietuva
Paskaitą spalio mėnesio tema TEISINGUMAS skaitys kun. Arūnas Jankauskis –Šiaulių universiteto kapelionas, Šiaulių vyskupijos jaunimo centro direktorius, Vytauto Didžiojo universitete baigęs katalikų teologijos studijas.
Daugiau apie Studentų ateitininkų iniciatyvą „Suoprotis“.
Paskaita vyks Šiaulių universiteto bibliotekoje, 412 aud.

SARA'16
2016-10-14 08:00 - 2016-10-16 17:00
Tradicinis Studentų ateitininkų renginys – Studentų ateitininkų rudens akademija – šiais metais vyks Liškiavoje.
Daugiau informacijos netrukus

Kuopų dienos „Šokantys lapai“
2016-10-01 08:00 - 2016-10-02 17:00 | Pabradė, Pabradė, Lietuva
Vilniaus krašto ateitininkai tradiciškai Pabradėje organizuoja kuopų dienas „Šokantys lapai“.
Daugiau informacijos

MAS kuopų pirmininkų kursai
2016-09-30 15:00 - 23:00 | Pabradė, Pabradė, Lietuva
Mokslo metų pradžioje po atostogų susitikusios ateitininkų kuopos tradiciškai išsirenka kuopos pirmininką. Jiems rudenį organizuojami MAS kuopų pirmininkų kursai, kurie šiemet vėl turėtų vykti Pabradės „Ryto“ gimnazijoje.

Studentų rudeninis žygis
2016-09-24 05:30 - 2016-09-25 17:00
Ar dažnai tenka prabusti, kai danguje milijonas žvaigždžių? Riedėti traukiniu per bundančius Aukštaitijos šilus, uosti rudenį ir žengti ten, kur tikrai nebuvai? Studentai ateitininkai kviečia Tave prisijungti prie šio iššūkio.
KAS? Studentų ateitininkų sąjungos žygis į Visaginą „Žvaigždžių puodynėje“.
KADA? Rugsėjo 24-25 dienomis. Išriedame traukiniu šeštadienį 05:34 Vilnius-Gerkonys. Į Vilnių grįšime sekmadienį 18:34.
KUR? Žygio maršrutas: Gerkonys – Rojus – Visaginas. Pirmą dieną – apie 25 km. Antrą dieną – malonus pasivaikščiojimas.
KIEK? Dalyvio auka (be ateitininko įžodžio) – 13 eurų, o su įžodžiu – 10 eurų.
KAIP? Miegosime lovose, valgysime skaniai. Šeštadienį ir sekmadienį dalyvausime šv. Mišiose.
Dalyvauti kviečiami ne tik ateitininkai ar kandidatai, bet ir tie studentai, kurie domisi ateitininkais ir norėtų geriau su mumis susipažinti.
Daugiau informacijos

MAS biuro mokymai
2016-09-17 16:00 - 20:00 | Ateitininkų rūmai, Laisvės al. 13, Kaunas, Lietuva

Ateitininkai bėga!
2016-09-11 16:20 - 17:00
Ateitininkai, registruokimės kartu į Vilniaus maratono bėgimą (moksleiviams bei studentams nemokamai) ir rugsėjo 11 d., 16:20 bėkime kartu!
Registracijos forma
„Sportuoti kiekvienam reikia. Nuo žmogaus pareina pasirinkti sporto rūšį. Vienam gali užtekti kambario sporto, gimnastikos, lengvosios atletikos. Kitam gali būti patartinas judresnis ir sunkesnis sportas. Bet visi jauni žmonės turi domėtis šia sritimi, ją vertinti ir praktiškai į ją jungtis. Kas nesportuoja, tas save skriaudžia. Ateitininkas vien dėl to yra sportininkas, kad iš jo reikalaujama bręsti pilnutiniu žmogumi – išvystyti fizines ir dvasines galias” (Ateitininkų vadovas, 411-412)“.

Piligriminis žygis į Trakus
2016-09-10
Rugsėjo 10 d. Vilniaus arkivyskupijos jaunimo centras jau dešimtą kartą organizuoja piligriminį žygį nuo Aušros Vartų iki Trakų Dievo Motinos – Lietuvos globėjos – paveikslo.
Visus ateitininkus kviečiame aktyviai dalyvauti ir tuos, kurie jau apsisprendė aplankyti Trakų Dievo Motiną ir melsti jos užtarimo Lietuvai, maloniai prašome užsiregistruoti žemiau nurodytoje anketoje.

Piligriminis žygis į Šiluvą
2016-09-10
Kauno krašo ateitininkai tradiciškai kviečia rudenį pasitikti piligriminiu žygiu į Šiluvą.
Maršrutas: Kaunas – Bernotų sodyba –Žaiginys – Šiluva – Kaunas.
Pėsčiomis keliausime apie 15 km (dalį žygio keliausime autobusu).
Dalyvių amžius: nuo 14 metų.
Registracijos anketa
Daugiau informacijos el.paštu renardina@gmai.com (Renata Markevičienė) arba žinute Kauno krašto ateitininkai facebook paskyroje.

MAVA'2016
2016-08-23 - 2016-08-28
„Moksleivi, metas susidėlioti taškus vasaros atostogoms“ – sako Moksleivių ateitininkų sąjunga ir kviečia į Moksleivių Ateitininkų Vasaros Akademiją (MAVA), vyksiančią 2016 m. rugpjūčio 23–28 d. Juodkrantėje.
Daugiau informacijos
